section_heading: Povijest
paragraph_text: Sastav je djelovao od 1990. do 1992. godine. Ljiljana Maglica je poginula u ratnim djelovanjima 26. lipnja 1993. godine. Članovi Alfe bili su: Marija Vidović (solo glas), Vera Maglica, Kristina Lončar, Sanja Batarilo, Nada Samardžija i Katarina Vidović (prateći glasovi), Vjeko Džambo (bas gitara, glas), Marinko Kelavić (bubanj, glas) i fra Joso Oršolić (gitara, glas). Glazbeni aranžer i producent bio je Slavko Nedić. Na skladbama su gostovali članovi iz sastava kršćanske glazbe Kefe i Electro Spiritusa (današnjeg Novog svitanja), Drugog načina, zatim Nenad Rožić, Davor Senčar (Animatori, Legija, Drugi način, Oko) i Ivica Karatović. Skladbe su napisali Slavko Nedić, M. Ošolić, Mirko Filipović, Tin Ujević (Svakidašnja jadikovka), a glazba je djelo Zlatka Baotića (Orkestar Zlatka Baotića), Ivana Opačka, Jose Oršolića, Boba Dylana i nekoliko tradicijskih pjesama. Prvi, studijski album Žedan kamen snimili su u Zagrebu u studiju ART listopada 1990. godine, a objavljen je u spomen 700. obljetnice dolaska franjevaca u Bosnu, u nakladi rkt. župnog ureda sv. Ilije Novi Šeher. Studenoga 1991. u studiju R u Sarajevu dovršeno je snimanje albuma Sveta noć.